stanford-oval/wikipedia huggingface dataset:
ההתקפה על בתי המלאכה של הרכבת
תוכנית הפעולה

מטרת ההתקפה הייתה לשבש את התחבורה בארץ ישראל. אחד מחברי לח"י, ז'ק אלקלעי, היה עובד קבוע בבתי המלאכה והכיר אותם היטב. הוא ידע את חשיבות המטרות השונות והציע את הראויות לחבלה כך שהנזק שייגרם יהיה גדול ככל האפשר, ואלה שתיקונם יארך תקופה ארוכה. הוא ידע גם את סדרי השמירה בבתי המלאכה וסביבתם. אלקלעי הכניס לבתי המלאכה, כפועלים בלתי מקצועיים, את חברי לח"י שהיו אחראים לחוליות החבלה כדי שיידעו היכן נמצאים האובייקטים לפיצוץ.
בתי המלאכה של הרכבת היו מוקפים באתרים חשובים לבריטים. מדרומם שכנו בתי הזיקוק של חברת "של" ומחסני צבא מאוכלסים בחיילים בריטים וחיילי הלגיון הערבי, לידם שכנו שדה תעופה צבאי, משטרת קריית חיים הבריטית ומשטרת שפרעם עם כוח בריטי נייד מצויד במשוריינים. גם דרך הנסיגה הייתה זרועה במחנות צבא והיה ברור שהוא ייכנס לפעולה מיד עם הישמע הפיצוצים. התוכנית הייתה שהלוחמים ייסוגו במשאית משוריינת שלפניה תיסע מונית שאמורה הייתה לבדוק את הדרך ולאותת אחורה אם תיתקל במחסום או בכוח אויב. במקרה זה הייתה אפשרות למפקד הפעולה להורות ללוחמים לרדת מהמשאית ולהתפזר בשטח.
למפקד הפעולה התמנה לוחם לח"י בן עמי יולוביץ שכינויו היה "בועז". לצורך ריכוז הלוחמים נשכרה דירה ריקה בקריית חרושת שליד חיפה, וב-17 ביוני 1946 רוכזו בה הלוחמים ואמצעי הלחימה. מפקד "החטיבה הלוחמת" יעקב בנאי (מזל) הסביר בעזרת תרשימים את פרטי הפעולה. חלק מהלוחמים נועדו לשמש חוליות אבטחה, חסימה ועזרה רפואית. במשתתפים היו גם שבע נשים.
ההתקפה

חוליות החסימה הגיעו למקומותיהן בשעה 19:00. תפקידן היה לחסום את כל הדרכים המובילות לבית המלאכה בעת ההתקפה. לשם זה השתמשו במוקשים, סלילי תיל דוקרני ושלטי אזהרה.
בשעה 19:30 עלו הלוחמים על המשאית המכוסה ברזנט ותוך זמן קצר הגיעו לבתי המלאכה. המשאית נעצרה 50 מטר מהשער ושנים מהלוחמים התקרבו לשער. על פי התוכנית הייתה כוונה לכפות על הנוטרים הערבים לאפשר כניסה שקטה מבלי לפגוע בנוטרים. אולם הנוטרים חשדו ומיד פתחו באש ועל כן נעשתה הפריצה בהתקפה ישירה. בחיפוי אש מתת מקלעים ורימונים, התקדם אחד הלוחמים ופרץ את השער בעזרת חומר נפץ והנוטרים הערבים נסו על נפשם.
לאחר הכניסה למתחם בתי המלאכה התפצלו הלוחמים לחוליות של חבלנים וחוליות חיפוי. קבוצה של שלוש חוליות נתקלה במחסום ליד קרון משא מאויש ובעת הזזת המחסום נתקלו באש מתוך הקרון ממנו נהרגו שניים מאנשי הלח"י. רימון וצרורות של יריות שיתקו את האש מתוך קרון המשא. ממשרדי ההנהלה של בתי המלאכה נורו פצצות תאורה ורקטות לקריאה לעזרה. אולם בהמשך השתרר שקט והחבלנים עברו ממטרה למטרה - קטרים, גשרי קטרים, מנופים, קומפרסורים ועוד וטמנו שם מטעני חומר נפץ. שרשרת התפוצצויות נשמעו. הפעולה התארכה ונמשכה כחמישים דקות. הבריטים חסמו את האזור והזרימו טנקים דרך השדות לחסימת נתיבי הנסיגה.
במהלך הפעולה פוצצו הלוחמים חור בגדר המתחם ובסוף הפעולה לאחר שנאספו כל הלוחמים החיים נסוגו מהאזור והלכו ברגל כברת דרך אל נקודת המפגש עם המשאית המשוריינת, שם פגשו את חברי חוליות החסימה. בנסיגה לקחו איתם הלוחמים שלושה מחבריהם הפצועים, אך הותירו במקום את גופות שני ההרוגים. כאן היו שתי טעויות שחרצו את גורל הלוחמים:
המונית שהייתה אמורה לנסוע לפני המשאית ולהתריע על מחסום, לא הגיעה ובכל זאת אושרה הפעולה.
ריכוז כל הלוחמים במשאית כאשר ברור היה שהבריטים חסמו את דרכי הנסיגה הייתה טעות. נכון יותר היה לבצע את הנסיגה ברגל דרך השדות בחוליות קטנות וחמושות.
המשאית נסעה בכביש המחבר את הקריות עם כפר אתא. בשלב מסוים הורדו שניים מהפצועים מהמשאית כדי שלא יעכבו את הנסיגה הרגלית שתוכננה להמשך. הפצועים חשבו שבכך נחרץ גורלם אולם הם פגשו אנשי "הגנה" שהובילו אותם למקום מסתור בכפר אתא והם הצליחו להתחמק לתל אביב בלי שנתפסו. המשאית התקדמה עם שאר הלוחמים והגיעה למחסום דרכים של 17 חיילים בריטים. המשאית ניסתה לפרוץ את המחסום אך התנגשה בטנק שחסם את הכביש. בטרם עמדו הלוחמים על המתרחש נפתחה עליהם אש תופת מכל הכיוונים. תוך זמן קצר התמלאה המשאית בהרוגים ופצועים. שישה הצליחו להימלט מהמקום בחסות החשיכה, תשעה נהרגו במקום ועשרים ושלושה נפצעו ונשבו על ידי הבריטים.
תוצאות ההתקפה

ההתקפה הסבה נזק כבד לבתי המלאכה של הרכבת. חלק מהבניין הגדול של בתי המלאכה התמוטט ומכונות וקטרים הועפו באוויר. אולם לא היו נפגעים בנפש מצד הבריטים ועובדי בתי המלאכה. מכונית כבאים של עיריית חיפה שיצאה לסייע בכיבוי האש עלתה על מוקש ושני כבאים נפצעו קל. גרסאות שונות נמסרו לגבי היקף הנזק. הבריטים טענו שהעבודה במקום חודשה יממה אחרי ההתקפה והעריכו שישובו לשגרה עוד באותו שבוע, הודות למכונות שהובאו במקום אלו שניזוקו ושהנזק לא עלה על 10,000 לירות ארץ ישראליות. לעומת זאת, הלח"י טענו שהיקף הנזק מגיע עד מיליון לא"י בהערכה מינימלית, שמבחינה מעשית היה עדיף לייסד בתי מלאכה חדשים במקום אחר מאשר לתקן את בתי המלאכה ההרוסים ושלמכונות שנהרסו אין תחליף וייקח חודשים עד שיוכלו להביא מכונות חדשות מאנגליה. לטענתם, ההרס בבתי המלאכה שיבש את שירות הרכבות והביא לביטול הקו טולכרם - שכם, שבוטל בנימוק של מיעוט נוסעים.
מאסר, משפט וגזר הדין

העצורים והמתים הובאו לתחנת המשטרה בקריית חיים וממנה הועברו לקישלה בחיפה. תשעת הפצועים הועברו לבית החולים הממשלתי בחיפה והשאר הועברו לכלא עכו. הפצועים הועברו בשלבים לכלא בהתאם לחומרת הפציעות שלהם. 11 ההרוגים נקברו בבית הקברות בחיפה בהלוויה מעוטת משתתפים.
ב-4 ביולי 1946 הובלו העצורים זוגות זוגות למשטרת עכו להקראת כתב האישום נגדם. בהתאם להחלטה שלא לשתף פעולה עם השלטונות הם השתדלו שלא להתעניין בנאמר בכתב האישום וחלקם כלל לא הגיב ולא הסכימו לחתום על הצהרה שכתב האישום הוקרא בפניהם. כתב האישום מכיל חמישה סעיפים אשר העונש על כל אחד מהם הוא מוות על פי התקנות לשעת חירום:
הטלת פצצות במטרה לגרום נזק
ירי לעבר שומרי בתי המלאכה
ירי לעבר כוחות הצבא הבריטי
זריקת רימונים לעבר כוחות הצבא הבריטי
נשיאת נשק ופצצות
ב-12 באוגוסט 1946 נפתח בחיפה משפטם של עשרים ושניים מהלוחמים (אחד הפצועים לא היה יכול להגיע בגלל מצבו הרפואי). הגברים הובאו מבית הסוהר בעכו וארבע הנשים, מתוכן שלוש פצועות - מבית הסוהר לנשים בבית לחם. בקהל נכחו חלק מההורים של הנאשמים. הנאשמים כפרו בסמכותו של בית הדין לדון אותם ודרשו לבטל את המשפט ולהעניק להם זכויות של שבויי מלחמה. הם הפריעו כל הזמן למהלך המשפט בשירם את המנון המחתרת. לאחר שמספר ניסיונות לנהל את המשפט נכשלו, כולל הבטחה לאסירים שיינתן לכל אחד מהם לנאום בפני בית המשפט אם ירשו למשפט להתנהל כסדרו, המשפט בוטל והנאשמים הושבו לכלאם. באותו לילה חוקק הנציב העליון חוק אשר התיר לבית הדין הצבאי לשפוט נאשמים שלא בפניהם, אם הם מפריעים למהלך המשפט.
ב-13 באוגוסט הובלו העצורים שוב לבית המשפט ושוב נכשל הניסיון לנהל את המשפט, גם לאחר שהובהר לעצירים שעל פי החוק החדש הם יישפטו שלא בפניהם. המשפט נמשך שלא בנוכחות האסירים וב-15 באוגוסט הגיעו השופטים לכלא עכו לצורך זיהוי הנאשמים. במהלך הזיהוי הנאשמים שרו שירים והתעלמו מבית המשפט. על פי עדות הנאשמים, החיילים והשוטרים שהשתתפו בזיהוי בחרו באופן אקראי מבין הנאשמים ושניים מהנאשמים לא צוינו על ידי מי מהעדים. ב-16 באוגוסט התכנס בית המשפט שוב בכלא עכו להקראת גזר הדין: הגברים נדונו למוות בתלייה והנשים למאסר עולם. אולם לנאשמים אשר היו עסוקים בשירה בכל מהלך הקראת גזר הדין נודע על גזר הדין רק שעות מאוחר יותר.
הגברים הולבשו בבגדים אדומים ממתינים להוצאתם להורג. ארגון לח"י איים בפעולות קשות אם יוצא גזר הדין לפועל. כעבור שבועיים הומר גזר דין המוות במאסר עולם.
בפריצה לכלא עכו ב-4 במאי 1947 נהרגו שניים ממשתתפי ההתקפה על בתי המלאכה. אחד מהם, חיים אפלבוים, כתב בשבתו בכלא עכו על ההתקפה הזאת. חיבורו יצא לאחר מותו בחוברת בשם: ולא חזרנו לבסיס. מספר שנים לאחר מכן, יצא הספר ובכל מאודם, שכלל את הטקסטים שנכתבו על ידי אפלבוים בצירוף צילומים, מכתבים, כרוזים, ידעות עיתונאיות ושירים.
הנצחת הנופלים

ב-1970 נחנכה אנדרטה לזכר הנופלים בהתקפה על בתי המלאכה של הרכבת. האנדרטה נמצאת בקריית אתא, סמוך לצומת דשנים, במקום ההתקלות עם הבריטים בו נהרגו תשעה מן הלוחמים. באנדרטה נוסף לאחד עשר הלוחמים שנהרגו בפעולה מונצחים גם שמותיהם של שניים ממשתתפיה שנהרגו בפריצה מכלא עכו ושניים שנפלו במלחמת העצמאות. מדי שנה, בי"ט בסיון, נערכת במקום אזכרה ממלכתית לנופלים.
גרשון ניסים, אחד הלוחמים, ערך אסופת כתבים הנוגעת להתקפה ולהנצחתה והוציאה לאור בהוצאת אברהם בן הר, לוחם נוסף שלקח חלק באירוע.
לקריאה נוספת

נתן ילין-מור, לוחמי חרות ישראל, הוצאת שקמונה, 1974, עמ' 314–321, 341-344
מתי שמואלביץ, בימים אדומים, הוצאת משרד הביטחון – ההוצאה לאור, 1978.
חיים אפלבוים, ובכל מאודם, הוצאת "יאיר", 1989.
חיים אפלבוים, ולא חזרנו לבסיס: לוחמי חרות ישראל - כתבים, חלק ב', הוצאת "יאיר", עמ' 496–522, 1982.
גרשון ניסים (צדקיהו) (עורך), ההתקפה על בתי המלאכה של רכבת פלשתינה (א"י) במפרץ חיפה, הוצאת א. בן הר, 2003
מצגת קרב הגבורה של לח"י נגד הבריטים בפעולת בתי המלאכה של הרכבת - 1946
ההתקפה על בתי המלאכה של הרכבת במפרץ חיפה, באתר העמותה להנצחת מורשת לח"י
הערות שוליים

↑  ההתקפה על בתי המלאכה, עמוד 20
↑  לוחמי חרות ישראל, עמוד 319
↑  לאה גלעדי, עליהן לא כתבו, הוצאת יאיר, 1997, עמודים 16-17; נתן ילין-מור בספרו לוחמי חרות ישראל, עמוד 319, מתאר את הדברים אחרת. הוא כתב על שעת הפגישה עם המשאית: "הפצועים נשלחו לתחנת עזרה ראשונה. שם ידאגו להסעתם."
↑  פוצצו בתי המלאכה של הרכבות בחיפה, דבר, 19 ביוני 1946
↑  פוצצו בתי המלאכה של הרכבת בחיפה, הבקר, 18 ביוני 1946; ההתקפה על בתי המלאכה, עמוד 40
↑  הארץ, חודשה העבודה בבתי המלאכה של הרכבת, 20 ביוני 1946
↑  הנזק בבתי המלאכה, המעש, תמוז תש"ו; ההתקפה על בתי המלאכה, עמוד 72
↑  ההתקפה על בתי המלאכה, עמודים 67-68
↑  ההתקפה על בתי המלאכה, עמוד 107
שלט הסבר באנדרטת לח"י בקריית אתא
הולידייט

| --- | --- |
כרזת הסרט
כרזת הסרט
 בימוי:  ג'ון ווייטסל 
 תסריט:  טיפני פאולסן 
 עריכה:  אמה אי. היקוקס 
 שחקנים ראשיים:  אמה רוברטס אלכס מופט ג'ייק מנלי Cynthy Wu פרנסיס פישר מאניש דאיאל Andrew Bachelor ג'סיקה קאפשו לוק ברייסי קריסטין צ'נוות' 
 צילום:  שיין הרלבוט 
 מדינה:  ארצות הברית 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  2020 
 משך הקרנה:  104 דק' 
 שפת הסרט:  אנגלית 
 סוגה:  סרט חג המולד, קומדיה רומנטית 
 דף הסרט ב־IMDb
 
הולידייט (באנגלית: Holidate, הלחם של Holiday ו-Date, דייט לחג) הוא סרט קומדיה רומנטית אמריקאי משנת 2020 בבימויו של ג'ון ווייטסל, על בסיס תסריט מאת טיפאני פולסן. מככבים בו אמה רוברטס, לוק ברייסי, ג'ייק מנלי, ג'סיקה קאפשו, אנדרו בצ'לור, פרנסיס פישר, מאניש דאיאל וקריסטין צ'נוות'. הסרט יצא לאקרנים בנטפליקס ב-28 באוקטובר 2020.
שחקנים

אמה רוברטס בתור סלואן בנסון
לוק ברייסי בתור ג'קסון
אנדרו בצ'לור בתור ניל
ג'סיקה קאפשו בתור אבי
מאניש דאיאל בתור פארוק
אלכס מופאט בתור פיטר
ג'ייק מנלי בתור יורק
סינתי וו בתור ליז
פרנסיס פישר בתור איליין
קריסטין צ'נוות' בתור דודה סוזן
דן לוריה בתור וולי
קארל מקדואל בתור סנטה סקרופי
ניקולה פלץ בתור פליסיטי
ז'וליאן מרלון בתפקיד לוק
מיקאלה הובר בתור אנני
איימי קאררו בתור קרלי
מייגן הולוויי בתור אמא של קרלי
סוואנה ריינה בתור דייזי
בילי סלוטר בתור בארי
קרלוס לקמארה בתור אבא של קרלי
הפקה

במרץ 2019, הוכרז שאמה רוברטס הצטרפה לצוות השחקנים של הסרט, שג'ון ווייטסל מביים מתסריט של טיפאני פולסן. McG ומרי ויולה ישמשו כמפיקות של הסרט דרך חברת ההפקות Wonderland, בעוד נטפליקס תפיץ. במאי 2019, לוק ברייסי, ג'ייק מנלי, ג'סיקה קאפשו, אנדרו בצ'לור, פרנסיס פישר, מאניש דאיאל וקריסטין צ'נוות' הצטרפו לצוות השחקנים של הסרט. ביוני 2019, אלכס מופאט הצטרף גם הוא.
הפקה > הסרטה

הצילום העיקרי החל במאי 2019 באטלנטה, ג'ורג'יה.
הפצה

הולידייט עלה לשידור על ידי נטפליקס ב-28 באוקטובר 2020. זה היה הסרט המוקרן ביותר בסוף השבוע הראשון שלו. ב-4 בנובמבר, "וראייטי" דיווחה שהסרט היה הכותר ה-25 הנצפה ביותר ישירות לסטרימינג של 2020 עד לאותו שלב. בינואר 2021, נטפליקס דיווחה כי 68 מיליון משקי בית צפו בסרט.
הערות שוליים

↑  Kroll, Justin (1 במרץ 2019). "Emma Roberts to Star in Netflix Rom-Com 'Holidate'". Variety. נבדק ב-14 במאי 2019. {{cite web}}:  (עזרה)
↑  N'Duka, Amanda (14 במאי 2019). "Luke Bracey, Jessica Capshaw, Frances Fisher, Jake Manley, Kristin Chenoweth & More Join Emma Roberts In 'Holidate' Film At Netflix". Deadline Hollywood. נבדק ב-14 במאי 2019. {{cite web}}:  (עזרה)
↑  N'Duka, Amanda (3 ביוני 2019). "'Saturday Night Live's Alex Moffat Boards Netflix's 'Holidate' Movie". Deadline Hollywood. נבדק ב-4 ביוני 2019. {{cite web}}:  (עזרה)
↑  "Casting Extras in Atlanta for New Emma Robers Movie "Holidate"". Auditions Free. 8 במאי 2019. נבדק ב-14 במאי 2019. {{cite web}}:  (עזרה)
↑  Spellberg, Claire (23 בספטמבר 2020). "New On Netflix October 2020". Decider. נבדק ב-23 בספטמבר 2020. {{cite web}}:  (עזרה)
↑  Brueggemann, Tom (2 בנובמבר 2020). "Netflix's 'Holidate' and VOD 'After We Collided' Thrive as Romance Beats Horror Over Halloween". IndieWire. נבדק ב-3 בנובמבר 2020. {{cite news}}:  (עזרה)
↑  Bridge, Gavin (4 בנובמבר 2020). "DATA: 'BORAT 2' SECOND ONLY TO 'HAMILTON' IN MOST-WATCHED U.S. SVOD MOVIES OF 2020". Variety. אורכב מ-המקור ב-4 בנובמבר 2020. נבדק ב-11 בנובמבר 2020. {{cite web}}:  (עזרה)
↑  "Every Viewing Statistic Netflix Has Released So Far". What's on Netflix. נבדק ב-19 באפריל 2021. {{cite web}}:  (עזרה)
הומומורפיזם פרובניוס

באלגברה מופשטת, ובתורת גלואה הומומורפיזם פרובניוס (Frobenius endomorphism) הוא הומומורפיזם של חוגים חילופיים ממאפיין ראשוני, המעלה כל איבר בחזקת  p. יש לו שימוש מיוחד בתורת גלואה - במקרה זה הוא אוטומורפיזם, ומהווה יוצר של חבורת הגלואה של הרחבת שדות לכל שדה סופי ממאפיין  p.
הגדרה

יהי  R חוג חילופי עם יחידה ממאפיין ראשוני  p>0. הומומורפיזם פרובניוס  \phi _{p}:R\to R מוגדר על ידי  \phi _{p}(a)=a^{p} לכל  a\in R.
זהו הומומורפיזם, משום ש- \phi _{p}(ab)=(ab)^{p}=a^{p}b^{p}=\phi _{p}(a)(b) (כי החוג חילופי), ו-  \phi _{p}(a+b)=(a+b)^{p}=\sum _{i=0}^{p}{{p \choose i}a^{i}b^{p-i}}=a^{p}+b^{p}=\phi _{p}(a)+\phi _{p}(b) לפי הבינום של ניוטון. כאשר  R תחום שלמות (או תחום ללא נילפוטנטים) הוא גם חד-חד-ערכי, משום ש- a^{p}=0 גורר ש- a=0.
לכן, כאשר מדברים על שדות סופיים ממאפיין ראשוני, זהו בהכרח אוטומורפיזם, משום שזו העתקה חח"ע בין קבוצות שוות עוצמה. באופן כללי, שדה ממאפיין חיובי הוא מושלם אם ורק אם הומומורפיזם פרובניוס שלו הוא אוטומורפיזם. כאמור, כל שדה סופי הוא מושלם, ומאידך שדה הפונקציות במשתנה אחד  \mathbb {Z} _{p}(t) איננו מושלם - הומומורפיזם פרובניוס איננו על.
בתורת גלואה > שדות סופיים

נסתכל בשדה הבסיסי  \mathbb {F} _{p}=\left(\{0,1,...,p-1\},+,\cdot ,{\bmod {p}}\right) עם פעולות חיבור וכפל מודולו p, באשר p מספר ראשוני. נניח ש- F/\mathbb {F} _{p} הרחבת שדות מממד סופי  t. במקרה זה הומומורפיזם פרובניוס הוא אוטומורפיזם, השומר על איברי  \mathbb {F} _{p}, לפי המשפט הקטן של פרמה. לכן, הוא שייך לחבורת גלואה  \operatorname {Gal} (F/\mathbb {F} _{p}). יותר מכך, מתקיים:
משפט: הסדר של אוטומורפיזם פרובניוס הוא  O(\phi _{p})=t=[F:\mathbb {F} _{p}]=|\operatorname {Gal} (F/\mathbb {F} _{p})|.
לכן, מכך שמדובר בהרחבת גלואה וממד ההרחבה הוא  t, גם גודל החבורה הוא  t, ויחד עם המשפט נקבל שהיא ציקלית:  \operatorname {Gal} (F/\mathbb {F} _{p})\cong \mathbb {Z} /t\mathbb {Z} . בפרט, לפי המשפט היסודי של תורת גלואה נובע ששדה השבת שלו הוא בדיוק  \mathbb {F} _{p}.
בתורת גלואה > בממד אינסופי

כאשר ההרחבה היא מממד סופי, אוטומורפיזם פרובניוס גם הוא בעל סדר אינסופי. בכל זאת, למשל במקרה של חבורת גלואה האבסולוטית  \operatorname {Gal} ({\overline {\mathbb {F} _{p}}}/\mathbb {F} _{p}), הוא איננו יוצר את החבורה - החבורה ודאי לא ציקלית; היא יותר מסובכת. לפי תכונות של גבול הפוך, היות שהוא יוצר כל הרחבה סופית, הוא יוצר כל מנה מאינדקס סופי שלה.
ראו גם

שדה סופי
איבר פרובניוס
הסופרקופה הספרדי בכדורסל

| --- | --- |

 ענף:  כדורסל
 תאריך ייסוד:  1984 (נוסד מחדש בשנת 2004)
 ארגון מפעיל:  מנהלת ליגת העל הספרדית בכדורסל
 מספר מתמודדים:  8
 מדינות משתתפות:  ספרד ספרד
 שמות קודמים:  גביע הפדרציה (1984–1989)
 זוכה:  אוניקאחה מאלגה (1)
 הכי הרבה זכיות:  ריאל מדריד (7)
 מפעל גבוה יותר:  הליגה הספרדית  גביע המלך הספרדי
 www.acb.com
 
הסופרקופה הספרדי בכדורסל (בספרדית: La Supercopa de España de baloncesto) היא תחרות סופר-קאפ שנתית מקצועית בכדורסל גברים בספרד.
היסטוריה

הסופר התקיימה לראשונה לקראת עונת 1984/1985, המשחק הפגיש את אלופת הליגה הספרדית ואת הקבוצה שזכתה בעונה החולפת בגביע המלך הספרדי. במהלך קיומו היה מוכר גם בשם גביע הפדרציה, שכן אורגן על ידי ההתאחדות הכדורסל הספרדית (FEB) בנוסף למנהלת ליגת העל הספרדית בכדורסל, המשחק שנערך במהלך העונה חדל מלהתקיים בעונת 1988/1989 והוקדם מחדש בשנת 2004 על ידי מנהלת ליגת העל הספרדית בכדורסל בפורמט חדש של 4 קבוצות והוא נערך בתחילתה של העונה. הקבוצות אשר משתתפות: מארחת הטורניר, אלופת אלופת הליגה הספרדית, מחזיקת גביע המלך הספרדי והזוכה בטורניר הסופרקאפ בעונה הקודמת.
הזוכות

| שנה | מארחת | אלופה | תוצאה | סגנית |
| --- | --- | --- | --- | --- |
| 1984/1985 | אלקורה | ריאל מדריד | 61-101 | סרגוסה |
| 1985/1986 | ואיאדוליד | חובנטוד בדאלונה | 91-104 | ריאל מדריד |
| 1986/1987 | לה קורוניה | חובנטוד בדאלונה | 67-74 | ריאל מדריד |
| 1987/1988 | ויגו | ברצלונה | 88-91 | חובנטוד בדאלונה |
פורמט נוכחי
| 2004 | מאלגה | ברצלונה | 75-76 | ריאל מדריד |
| 2005 | גרנדה | סאסקי בסקוניה | 55-61 | CB גרנדה |
| 2006 | מאלגה | סאסקי בסקוניה | 78-83 | אוניקאחה מאלגה |
| 2007 | בילבאו | סאסקי בסקוניה | 73-85 | בילבאו באסקט |
| 2008 | סרגוסה | סאסקי בסקוניה | 85-86 | סרגוסה |
| 2009 | לאס פאלמאס | ברצלונה | 82-86 | ריאל מדריד |
| 2010 | ויטוריה | ברצלונה | 63-83 | ולנסיה |
| 2011 | בילבאו | ברצלונה | 73-82 | סאסקי בסקוניה |
| 2012 | סרגוסה | ריאל מדריד | 84-95 | ברצלונה |
| 2013 | ויטוריה | ריאל מדריד | 79-83 | ברצלונה |
| 2014 | ויטוריה | ריאל מדריד | 78-99 | ברצלונה |
| 2015 | מאלגה | ברצלונה | 62-80 | אוניקאחה מאלגה |
| 2016 | ויטוריה | גראן קנריה | 59-79 | ברצלונה |
| 2017 | לאס פאלמאס | ולנסיה | 63-69 | גראן קנריה |
| 2018 | סנטיאגו דה קומפוסטלה | ריאל מדריד | 73-80 | סאסקי בסקוניה |
| 2019 | מדריד | ריאל מדריד | 79-89 | ברצלונה |
| 2020 | סן קריסטובל דה לה לגונה | ריאל מדריד | 67-72 | ברצלונה |
| 2021 | סן קריסטובל דה לה לגונה | ריאל מדריד | 83-88 | ברצלונה |
| 2022 | סביליה | ריאל מדריד | 83-89 | ברצלונה |
| 2023 | מוריסיה | ריאל מדריד | 81-88 | אוניקאחה מאלגה |
| 2024 | מוריסיה | אוניקאחה מאלגה | 80-90 | ריאל מדריד |
טבלת זכיות

| קבוצה | אליפויות | סגנויות |
| --- | --- | --- |
| ריאל מדריד | 9 | 5 |
| ברצלונה | 6 | 7 |
| בסקוניה | 4 | 2 |
| חובנטוד בדאלונה | 2 | 1 |
ולנסיה: 1
גראן קנריה: 1
| אוניקאחה מאלגה | 1 | 3 |
| בילבאו באסקט | - | 1 |
| CB גרנדה | - | 1 |
| סרגוסה | - | 2 |
המשבר ב-16 במאי 1877

הנשיא פטריס דה מק-מהון, בתמונה רשמית
המשבר ב-16 במאי 1877 (בצרפתית: La crise du 16 mai 1877 או Crise du seize mai) היה משבר חוקתי של הרפובליקה השלישית בצרפת שעימת את נשיא הרפובליקה, המרשל פטריס דה מק-מהון, מלוכני (מונרכיסט) בדעותיו, עם בית הנבחרים שנבחר ב-1876 ושנשלט על ידי רוב רפובליקני בראשותו של לאון גמבטה.
כאשר פיטר ב-16 במאי 1877 הנשיא מק-מהון את ראש הממשלה ז'ול סימון (נציג הרפובליקנים ה"אופורטוניסטים") ומינה במקומו את הדוכס דה ברולי, סרבה האספה הלאומית לתמוך בממשלה החדשה, דיוניה הושהו למשך חודש על ידי הנשיא ובסופו של דבר היא פוזרה בחודש יוני בעזרת החלטה של הסנאט. אחרי מערכת בחירות סוערת, שבה סיירו הנשיא מק-מהון ויריבו גמבטה בכל רחבי צרפת, התקיימו הבחירות החדשות שהביאו שוב לניצחון הרפובליקנים.
השלכות המשבר היו מרחיקות לכת: הוא חיזק את המשטר הרפובליקני, אז צעיר בשנים, הרס את תקוות המלוכנים להשיג בפעם השלישית "רסטורציה" של המלוכה, ומעל לכל, נתן כיוון ארוך טווח לחלוקת התפקידים בין מוסדות השלטון: הפירוש של ה"אורליאניסטים" (תומכי בית אורליאן) של חוקי החוקה משנת 1875, לפיו הממשלה צריכה לתת דין וחשבון בו זמנית בפני ראש המדינה ובפני הפרלמנט, כלומר הנשיא המוסמך למלא תפקיד פעיל בניהול המדינה, נדחק הצידה לטובת הפירוש הרפובליקני הקפדני, המהפכני אפילו, לפיו הממשלה תלויה אך ורק בפרלמנט, המאשר את הקמתה והמדיח אותה.
בשנת 1879 התייצבה הנהגה פרו-רפובליקנית, בעלת רוב ולגיטימציה חסרי תקדים לקדם תפיסות ברורות של לאומיות חילונית, בין היתר באמצעות שינוי מבנה מערכת החינוך במדינה, וכך אכן עשתה בשנים שלאחר מכן.
הרפובליקה השלישית התנהלה לפי השיטה החדשה והלך רוח זה עד סופה בשנת 1940.
לקריאה נוספת

Jean-Jacques Chevallier, Histoire des institutions et des régimes politiques de la France de 1789 à 1958, éd. Armand Collin, Paris, 20019, ISBN 2247045286.
Dominique Lejeune, La France des débuts de la IIIe République, 1870-1896, ed. Armand Colin, Paris, 20074.
Jean-Marie Mayeur], La vie politique sous la troisième République, 1870-1940, Paris, Seuil, 1984, 443 p.
Marcel Morabito, Histoire constitutionnelle de la France (1789-1958), ed. Montchrestien, Paris, 20048, ISBN 2707613894
Léon Muel, Gouvernements, ministères et constitutions de la France de 1789 à 1895, ed. Guillaumin et Cie, Paris, 1893. Online la Gallica
Michel Winock, La Fièvre hexagonale. Les grandes crises politiques de 1871 à 1968, ed. du Seuil, Paris, 1995.
Émile de Marcère, Le seize mai et la fin du septennat, Plon, 1900
הערות שוליים

↑  אמאל מוסא, מתוצאות הקורונה: בחברות הערביות מתפשטת מגמה של חילוניות גמישה, באתר הפורום לחשיבה אזורית, ‏09.11.2020
↑  William Howerton, A Comparative Study of the Political Development of
Georges Clemenceau and the French Third Republic (1871-1906), 2009, עמ' 18 ואילך
ערך זה הוא קצרמרבנושא היסטוריה ובנושא צרפת. אתם מוזמנים לתרום לוויקיפדיה ו.
הצעה מגונה (סרט)

| --- | --- |

 מבוסס על:  הצעה מגונה 
 בימוי:  אדריאן לין 
 הופק בידי:  שרי לנסינג 
 תסריט:  ג'ון יוז 
 עריכה:  ג'ו הוטשינג 
 שחקנים ראשיים:  רוברט רדפורד ג'ואל ברוקס ריפ טיילור בילי קונולי איקבל ת'בה Matthew Barry בילי בוב תורנטון אוליבר פלאט סימור קאסל דמי מור וודי הרלסון ג'וזף רסקין 
 מוזיקה:  ג'ון בארי 
 צילום:  הווארד אתרטון 
 מדינה:  ארצות הברית 
 חברת הפקה:  פרמאונט 
 חברה מפיצה:  UIP Duna, נטפליקס 
 שיטת הפצה:  וידאו על פי דרישה 
 הקרנת בכורה:  20 במאי 1993 
 משך הקרנה:  112 דק' 
 שפת הסרט:  אנגלית 
 סוגה:  סרט דרמה, סרט רומנטי, סרט מבוסס יצירה ספרותית 
 הכנסות באתר מוג'ו:   indecentproposal
 דף הסרט ב־IMDb
 
הצעה מגונה (באנגלית: Indecent Proposal) הוא סרט דרמה משנת 1993, בבימויו של אדריאן לין, ובכיכובם של רוברט רדפורד, דמי מור ווודי הרלסון. הסרט מבוסס על רומן של ג'ק אנגלהרד.
תקציר העלילה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
זוג צעיר ומאוהב מתחתן. הם לוקחים הלוואות ומשכנתה ובונים בית, אבל אז מתחילה עונה של שפל כלכלי והם עומדים להפסיד כל מה שיש להם. בניסיון אחרון להרוויח כסף הם נוסעים לווגאס, בתחילה הם מרוויחים, אך לבסוף הם מפסידים את כל כספם. מיליונר ששמע את הבעיה שלהם מציע להם עסקה במסגרתה הוא ישלם להם מיליון דולר תמורת בילוי של לילה עם האישה.
האשה (דמי מור) ובעלה נענים להצעה, אלא שלאחר שהחל הלילה התחרט הגבר וניסה למנוע את העסקה. הוא איחר את המועד והעסקה בוצעה במלואה. הסכום שקיבלו סייע לזוג לצלוח את המשבר ולפתוח בחיים חדשים, אבל כאביו של הבעל אינם מרפים והוא אינו בוטח באשתו יותר. היחסים ביניהם מדרדרים והמיליונר שב לתמונה כשהוא מתחיל להעסיק את האישה - בתחילה בעל כורחה - כמתווכת, ורוכש נכס של הזוג המועמדים למכירה כאשר הם אינם עומדים בתשלום המשכנתה. הוא פותח בחיזור אגרסיבי אחר האישה עד שלבסוף הזוג מתגרש והאישה עוברת להתגורר עם המיליונר. לאחר מערכת יחסים סוערת האישה והבעל לשעבר נפגשים, וכשהמיליונר מבין שהאישה לעולם לא תסתכל עליו באותה צורה בה היא מסתכלת על בעלה לשעבר הוא גורם לה לעזוב אותו. שני בני הזוג נפגשים בטעות במזח שבו נישאו, כששניהם הגיעו אליו על מנת להיזכר בראשית יחסיהם. הם מחליטים לנסות ולבנות את הקשר ביניהם מחדש.
הערות שוליים

↑   ניו יורק טיימס, דמי מור: "האלימות האמיתית היתה מה שעשיתי לעצמי", באתר הארץ, 23 בספטמבר 2024
1 2  דליה שלף, סרטים חדשים - הצעה מגונה, חדשות, 27 במאי 1993
| פרס פטל הזהב לסרט הגרוע ביותר |
| --- | --- | --- |
| 1980–1999 | אי אפשר לעצור את המוזיקה (1980) ‏•‏‏ אמא יקרה (1981) ‏•‏‏ אינצ'ון (1982) ‏•‏‏ הגברת הבודדה (1983) ‏•‏‏ בולרו (1984) ‏•‏‏ רמבו: משחק הדמים 2 (1985) ‏•‏‏ הווארד הברווז / תחת ירח דובדבן (1986) ‏•‏‏ ליאונרד חלק 6 (1987) ‏•‏‏ קוקטייל (1988) ‏•‏‏ מסע בין כוכבים 5: הגבול האחרון (1989) ‏•‏‏ ההרפתקאות של פורד פיירליין / תשוקה אחרת (1990) ‏•‏‏ הדסון הוק (1991) ‏•‏‏ ניצוץ באפילה (1992) ‏•‏‏ הצעה מגונה (1993) ‏•‏‏ צבע הלילה (1994) ‏•‏‏ נערות שעשועים (1995) ‏•‏‏ סטריפטיז (1996) ‏•‏‏ הדוור (1997) ‏•‏‏ לשרוף את הוליווד (1998) ‏•‏‏ פרוע על המערב (1999) |  |
| 2000–2019 | הקרב על כדור הארץ (2000) ‏•‏‏ אחי איך דפקו אותך (2001) ‏•‏‏ סחף חושים (2002) ‏•‏‏ אהבה מחוץ לחוק (2003) ‏•‏‏ אישה חתול (2004) ‏•‏‏ אהבה מלוכלכת (2005) ‏•‏‏ אינסטינקט בסיסי 2 (2006) ‏•‏‏ אני יודעת מי הרג אותי (2007) ‏•‏‏ גורו האהבה (2008) ‏•‏‏ רובוטריקים 2: הנקמה (2009) ‏•‏‏ איירבנדר (2010) ‏•‏‏ ג'ק וג'יל (2011) ‏•‏‏ דמדומים 4: שחר מפציע - חלק 2 (2012) ‏•‏‏ סרט 43 (2013) ‏•‏‏ מצילים את חג המולד (2014) ‏•‏‏ ארבעה מופלאים / חמישים גוונים של אפור (2015) ‏•‏‏ אמריקה של הילרי: ההיסטוריה הסודית של המפלגה הדמוקרטית (2016) ‏•‏‏ אמוג'י: הסרט (2017) ‏•‏‏ הולמס & ווטסון (2018) ‏•‏‏ קאטס (2019) |  |
| 2020–הווה | הוכחה ממשית (2020/21) ‏•‏‏ דיאנה: המחזמר (2021) ‏•‏‏ בלונדינית (2022) ‏•‏‏ פו הדב: דם ודבש (2023) |  |
ערך זה הוא קצרמרבנושא קולנוע. אתם מוזמנים לתרום לוויקיפדיה ו.